शिवचरण उज्जैनकर फाउंडेशन (मुक्ताईनगर, जि. जळगाव)

शिवचरण उज्जैनकर फाउंडेशन ही महाराष्ट्रातील एक स्वयंसेवी संस्था असून तिची स्थापना २०१० साली करण्यात आली. संस्थेची सुरुवात सुरुवातीला "राम कदम फाउंडेशन" या नावाने करण्यात आली होती. १ जानेवारी २०१० रोजी धर्मदाय उपायुक्त, जळगाव यांच्याकडून संस्थेला मान्यता प्राप्त झाली. सन २०१५-१६ दरम्यान संस्थेचे नाव बदलून शिवचरण उज्जैनकर फाउंडेशन असे करण्यात आले.

संस्थेचे संस्थापक अध्यक्ष डॉ. शिवचरण मधुकर उज्जैनकर आहेत.


 स्थापना व उद्दिष्टे 

संस्थेची स्थापना कुऱ्हा (काकोडा) येथे समविचारी व्यक्तींच्या सहकार्याने करण्यात आली. संस्था शैक्षणिक, सामाजिक, साहित्यिक व आरोग्यविषयक उपक्रम राबविते.

 फाउंडेशनचे कार्य 

 विद्यार्थी सत्कार 
२०१० पासून गुणवंत विद्यार्थी सत्कार कार्यक्रमाची सुरुवात करण्यात आली. मुक्ताईनगर तालुक्यात इयत्ता दहावी व बारावीतील विद्यार्थ्यांचा सत्कार करण्यात येतो. आतापर्यंत हजाराहून अधिक विद्यार्थ्यांचा गौरव करण्यात आल्याची नोंद आहे.

 साहित्यिक उपक्रम 
८ मे २०१० रोजी अंकुर साहित्य संघाचे ४६ वे राज्यस्तरीय साहित्य संमेलन कु-हा (काकोडा) येथे आयोजित करण्यात आले. त्यानंतर राज्यस्तरीय व अखिल भारतीय मराठी साहित्य संमेलने विविध ठिकाणी आयोजित करण्यात आली आहेत.

 तापी-पूर्णा राज्यस्तरीय पुरस्कार 
२०१३ पासून तापी-पूर्णा राज्यस्तरीय पुरस्कार वितरण सोहळा आयोजित करण्यात येतो. या पुरस्कारांद्वारे शिक्षण, साहित्य, पत्रकारिता, समाजसेवा व कला क्षेत्रातील व्यक्तींना सन्मानित केले जाते.


 आरोग्य शिबिरे 
संस्थेमार्फत मोफत नेत्र तपासणी शिबिरे व मोतीबिंदू शस्त्रक्रिया शिबिरे आयोजित करण्यात आली आहेत. उपलब्ध माहितीनुसार १२ शिबिरांद्वारे २८६ रुग्णांवर मोफत उपचार करण्यात आले.

 व्याख्यानमाला व जनजागृती उपक्रम 
२ ऑक्टोबर २०१९ पासून महात्मा गांधी शतकोत्तर वर्षानिमित्त विविध शाळा व महाविद्यालयांमध्ये व्याख्यानमाला आयोजित करण्यात आली. या अंतर्गत मूल्यशिक्षण, व्यक्तिमत्व विकास, तंबाखूमुक्त शाळा, बेटी बचाव-बेटी पढाव यांसारख्या विषयांवर मार्गदर्शन करण्यात आले.


 संस्थापक अध्यक्ष 

डॉ. शिवचरण मधुकर उज्जैनकर (जन्म: १७ नोव्हेंबर १९६९) हे शिक्षक व समाजसेवक आहेत. त्यांनी १९९७ पासून नवीन माध्यमिक विद्यालय, पारंबी येथे अध्यापन कार्य सुरू केले आहे. शिक्षण, साहित्य व सामाजिक कार्याशी संबंधित विविध उपक्रमांमध्ये त्यांचा सहभाग आहे.

 प्रकाशित साहित्य 

 पंख पिसारा – व्यक्तिचित्र संग्रह

 संकेतस्थळ 

 अधिकृत संकेतस्थळ

 संदर्भ